Дзецям з расстройствам аўтычнага спектра неабходна сістэма спецыялізаванай дапамогі. Ім патрэбны асобныя ўмовы, формы і метады навучання. Важным фактарам лячэбна-рэабілітацыйнага працэсу з’яўляецца ступень удзелу бацькоў і эфектыўнасць узаемадзеяння спецыялістаў з бліжэйшым акружэннем дзіцяці. Карэкцыйная работа з такімі дзецьмі павінна насіць комплексны характар, куды ўваходзіць медыкаментозная, псіхалагічная і лагапедычная дапамога. Для кожнага аўтычнага дзіцяці неабходны індывідуальны падыход па падборы як фармакалагічных прэпаратаў, так і псіхолага-педагагічных стратэгій.